Viețile secrete ale soldaților ruși mobilizați care fug de războiul din Ucraina. „Este haos în armată”
Tribunalele din Rusia au primit un număr record de cazuri de dezertare și absență neautorizată de la datorie ale militarilor. Cei care au scăpat de armată trebuie să se ascundă în casele rudelor de la țară, în beciuri sau chiar în pădure, potrivit BBC Rusia, care a descoperit mai multe incidente violente și, uneori, bizare în care membrii familiei soldaților mobilizați s-au bătut cu polițiștii ca să își salveze persoanele dragi sau aproape că i-au omorât pe fugarii pe care i-au ascuns în propriile lor case.